CELEX: E2018J0002
Language: bg
Date: 2019-05-14 00:00:00
Title: Решение на Съда от 14 май 2019 година по дело E-2/18 — C/Concordia Schweizerische Kranken- und Unfallversicherung AG, Landesvertretung Liechtenstein (Регламент (ЕО) № 883/2004 — член 24 — пенсионер, пребиваващ извън компетентната държава — обезщетения в натура в мястото на пребиваване — процедура по възстановяване)

19.9.2019   
            
            
               BG
            
            
               Официален вестник на Европейския съюз
            
            
               C 315/3
            
         
      РЕШЕНИЕ НА СЪДА
      от 14 май 2019 година
      по дело E-2/18
      C
      /
      Concordia Schweizerische Kranken- und Unfallversicherung AG, Landesvertretung Liechtenstein
      
         (Регламент (ЕО) № 883/2004 — член 24 — пенсионер, пребиваващ извън компетентната държава — обезщетения в натура в мястото на пребиваване — процедура по възстановяване)
      
      (2019/C 315/04)
      По дело E-2/18, C/Concordia Schweizerische Kranken- und Unfallversicherung AG, Landesvertretung Liechtenstein — ИСКАНЕ до Съда съгласно член 34 от Споразумението между държавите от ЕАСТ за създаване на Надзорен орган и Съд от Княжеския съд на Лихтенщайн (Fürstliches Landgericht) във връзка с тълкуването на Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност, Páll Hreinsson, председател, Per Christiansen, (съдия-докладчик), и Bernd Hammermann, съдии, постановиха решение на 14 май 2019 г., чийто диспозитив е, както следва:
      
                  1.
               
               
                  Ако пенсионерът няма право на обезщетения в натура в държавата от ЕИП, в която пребивава, поради факта че тези обезщетения попадат извън обхвата на нейната система за социална сигурност, пенсионерът има право, по силата на член 24, параграф 1 от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност, да получава обезщетения в натура за сметка на компетентната институция в държавата от ЕИП, по чието законодателство се изплаща пенсията.
               
            
                  2.
               
               
                  Пенсионерът има право да подават исканията си за възстановяване пряко до компетентната институция в държавата от ЕИП, по чието законодателство се изплаща пенсията, по-специално, но не само, ако му е отказано възстановяване от държавата на пребиваване. В съответствие с член 22, параграф 1 от Регламент (ЕО) № 987/2009 на Европейския парламент и на Съвета от 16 септември 2009 г. за установяване процедурата за Регламент за изпълнение (ЕО) № 883/2004 за координация на системите за социална сигурност и член 76, параграф 4 от Регламент (ЕО) № 883/2004, ако компетентната институция не предостави на пенсионера информация за процедурата, която трябва да бъде следвана, това не трябва да засяга по неблагоприятен начин правата на пенсионера по отношение на институцията.